Prisoners nggih punika filem drama kriminal misteri saking Amérikah Sarékat ingkang kadamel taun 2013. Filem punika dipunarahaken déning Denis Villeneuve adhedhasar saking skénario anggitanipun Aaron Guzikowski. Juru damel kapasrahaken dhumateng Broderick Johnson, Kira Davis, Andrew A. Kosove lan Adam Kolbrenner. Juru paraga ingkang sami kadhapuk maragani filem punika antawisipun Hugh Jackman, Jake Gyllenhaal, Viola Davis, Maria Bello, Terrence Howard, Melissa Leo lan Paul Dano.

Filem Prisoners kagiyaraken kaping pisanipun nalika adicara pahargyan Festival Film Telluride ing surya 30 Agustus 2013. Salajengipun, filem punika kababar ing Amérika Sérékat surya 20 September 2013. Prisoners pikantuk pangalembana saking para juru kritik.

Juru paraga 

 Hugh Jackman minangka Keller Dover
 Jake Gyllenhaal minangka Detektif Loki
 Viola Davis minangka Nancy Birch
 Maria Bello minangka Grace Dover
 Terrence Howard minangka Franklin Birch
 Melissa Leo minangka Holly Jones
 Paul Dano minangka Alex Jones
 Dennis Christopher minangka Mr. Jones
 Dylan Minnette minangka Ralph Dover
 Zoë Soul minangka Eliza Birch
 Erin Gerasimovich minangka Anna Dover
 Kyla-Drew Simmons minangka Joy Birch
 Wayne Duvall minangka Kapten Richard O'Malley
 Len Cariou minangka Pastur Patrick Dunn
 David Dastmalchian minangka Bob Taylor
 Jeff Pope minangka Elliot Milland

Pangalembana juru kritik 
Filem Prisoners nampi pangalembana saking juru kritik. Miturut Rotten Tomatoes, filem punika nggadhahi pandhemen 82%, adhedhasar 235 ulasan, kanthi rata-rata 7.3/10. Sawetawis miturut Metacritic, filem niki pikantuk biji 74 saking 100, adhedhasar pambijinipun 53 juru kritik, negesaken bilih filem punika èstu saé.

Box office 
Filem Prisoners kasil ngempalaken arta dumugi $61,002,302 saking pamirsa Amerika Ler, lan $61,124,385 saking negari sanèsipun, kanthi gunggung $122,126,687, nglangkungi ardhana ingkang sampun medal kagem kabetahan pandamelan, nggih punika $46 juta.

Rujukan

Pranala njawi 

 
 
 
 

Film berbahasa Inggris
Filem drama
Film kriminal
Film misteri
Film Amerika Serikat tahun 2013
Film Amerika Serikat